นางิสะ ชิบูยะ

นางิสะ ชิบูยะ (; เกิด 25 สิงหาคม ค.ศ. 1996 ที่จังหวัดโอซากะ) ชื่อเล่น นางิสะ ()  เป็นไอดอล นักร้อง ทาเลนโต นักจัดรายการวิทยุ และยูทูบเบอร์ชาวญี่ปุ่น สมาชิกของวงไอดอลญี่ปุ่น เอ็นเอ็มบีโฟร์ตีเอต ทีมเอ็น เป็นสมาชิกรุ่นที่สี่ของวง และอดีตสมาชิกของเอเคบีโฟร์ตีเอต ปัจจุบันเธออยู่ในสังกัด Showtitle

ประวัติ
ชิบูยะผ่านการคัดเลือกเข้าเป็นสมาชิกเอ็นเอ็มบีโฟร์ตีเอตรุ่นที่สี่ และเปิดตัวครั้งแรกอย่างเป็นทางการในวันที่ 23 ธันวาคม 2012 ระหว่างการแสดงในโรงละครของวง

ในเดือนกรกฎาคม 2013 ชิบูยะได้เปิดตัวเป็นหนึ่งในสมาชิกกลุ่มยูนิตย่อยในชื่อ Tentōmu Chu! (てんとうむChu!) ที่ก่อตั้งโดยเอเคบีโฟร์ตีเอต ซึ่งคัดเลือกจากสมาชิกฝึกหัด หรือเค็งกีวเซในเครือโฟร์ตีเอตกรุ๊ป ณ ขณะนั้น ได้ออกเพลงแรกในชื่อ "Kimi dake ni Chu! Chu! Chu!" ซึ่งเป็นเพลงรองอยู่ในเอเคบีโฟร์ตีเอตซิงเกิลที่ 33 "Heart Electric" ต่อมาวันที่ 11 ธันวาคมในปีเดียวกัน ชิบูยะได้รับเลือกเป็นเซ็มบัตสึและเซ็นเตอร์ของเอ็นเอ็มบีโฟร์ตีเอตครั้งแรกในเพลง "Kimi to Deatte Boku wa Kawatta!" ซึ่งเป็นเพลงรองอยู่ในเอเคบีโฟร์ตีเอตซิงเกิลที่ 34 "Suzukake Nanchara"

ในวันที่ 24 กุมภาพันธ์ 2014 ในงาน "AKB48 Group Daisokaku Matsuri" มีการประกาศให้ชิบูยะเลื่อนขั้นจากสมาชิกฝึกหัดเข้าทีมบีทู (Team BII) พร้อมควบวงกับเอเคบีโฟร์ตีเอต ทีมโฟร์ (Team 4) ต่อมาวันที่ 26 มีนาคม ชิบูยะได้รับเลือกเป็นเซ็มบัตสึครั้งแรกในเอ็นเอ็มบีโฟร์ตีเอตซิงเกิลที่ 9 "Takane no Ringo" และวันที่ 21 พฤษภาคมในปีเดียวกัน เธอได้รับเลือกเป็นเซ็มบัตสึครั้งแรกในเอเคบีโฟร์ตีเอตซิงเกิลที่ 36 "Labrador Retriever"

ปี 2015 ในการประกาศผลการเลือกตั้งเซ็มบัตสึซิงเกิลที่ 41 ของเอเคบีโฟร์ตีเอต ซึ่งจัดขึ้นตั้งแต่เดือนพฤษภาคมจนถึงเดือนมิถุนายน ชิบูยะได้อันดับที่ 58 จาก 80 อันดับ ทั้งหมด 16,386 คะแนน อยู่ในตำแหน่ง "ฟิวเจอร์เกิร์ล" (Future Girls) ซึ่งเป็นครั้งแรกที่เธอติดอันดับเลือกตั้ง ต่อมาปี 2016 ในการประกาศผลการเลือกตั้งเซ็มบัตสึซิงเกิลที่ 45 ของเอเคบีโฟร์ตีเอต ชิบูยะได้อันดับที่ 56 ทั้งหมด 19,140 คะแนน รั้งตำแหน่ง "ฟิวเจอร์เกิร์ล" เช่นเดิม

ในวันที่ 18 ตุลาคม 2016 ระหว่างคอนเสิร์ตครบรอบ 6 ปีของวง "NMB48 6th Anniversary Live" มีการประกาศให้ชิบูยะย้ายจากทีมบีทู ไปยังทีมเอ็ม (Team M) ซึ่งวันที่ 1 มกราคม 2017 เธอได้เริ่มทำหน้าที่ในฐานะสมาชิกทีมเอ็มอย่างเป็นทางการ ต่อมาในการประกาศผลการเลือกตั้งเซ็มบัตสึซิงเกิลที่ 49 ของเอเคบีโฟร์ตีเอต ซึ่งจัดขึ้นตั้งแต่เดือนพฤษภาคมจนถึงเดือนมิถุนายนของปี 2017 ผลคะแนนของชิบูยะตกลงมาในอันดับที่ 60 ทั้งหมด 19,263 คะแนน รั้งตำแหน่ง "ฟิวเจอร์เกิร์ล" เช่นเดิม ต่อมาเธอได้ร่วมงานกับทีมอินฟลูเอนเซอร์ "ViVigirl" ในนิตยสารแฟชั่น ViVi และวันที่ 8 ธันวาคมในปีเดียวกัน ระหว่างการแสดงในโรงละครของเอเคบีโฟร์ตีเอต "AKB48 12th Anniversary" มีประกาศให้ชิบูยะยกเลิกควบวงจากเอเคบีโฟร์ตีเอต ทีมโฟร์ โดยเธอได้ขึ้นแสดงสเตจสุดท้ายและสิ้นสุดสถานะการควบวงอย่างเป็นทางการในวันที่ 18 พฤษภาคม 2018

ปี 2018 ในการประกาศผลการเลือกตั้งเวิลด์เซ็มบัตสึซิงเกิลที่ 53 ของเอเคบีโฟร์ตีเอต ซึ่งจัดขึ้นตั้งแต่เดือนพฤษภาคมจนถึงเดือนมิถุนายน ชิบูยะได้อันดับที่ 57 จาก 100 อันดับ ทั้งหมด 21,818 คะแนน รั้งตำแหน่ง "ฟิวเจอร์เกิร์ล" เช่นเดิม ต่อมาในเดือนมีนาคม 2019 ชิบูยะได้รับตำแหน่งกัปตันทีมเอ็ม (Team M Captain) ซึ่งรับตำแหน่งถัดจากเรนะ คาวะคามิที่จบการศึกษาออกจากวงไปก่อนหน้านี้ ต่อมาในเดือนมกราคม 2021 ทางวงได้ปรับรูปแบบสมาชิกโดยยุบทีมทั้งหมด เหลือเพียงตำแหน่งสมาชิกหลัก (NMB48 Promoted Members) และสมาชิกฝึกหัด เป็นผลให้ตำแหน่งกัปตันทีมเอ็มของชิบูยะได้สิ้นสุดลง และคงสถานะเป็นสมาชิกหลักของวง

ในวันที่ 1 มกราคม 2022 ทางวงได้ปรับรูปแบบสมาชิกใหม่โดยก่อตั้งทีมอีกครั้ง หลังจากที่ยุบทีมเมื่อปีก่อน โดยชิบูยะได้เข้าทีมเอ็น (Team N) ต่อมาวันที่ 27 มีนาคมในปีเดียวกัน ทางเอ็นเอ็มบีโฟร์ตีเอตได้จัดงาน "NAMBATTLE2 ~Ai~" ซึ่งเป็นการประกาศผลการเลือกตั้งเซ็มบัตสึซิงเกิลที่ 27 ของเอ็นเอ็มบีโฟร์ตีเอต ชิบูยะได้อันดับที่ 5 จาก 24 อันดับ ทั้งหมด 11,973 คะแนน ได้รับเลือกเป็นเซ็มบัตสึประจำซิงเกิลและได้ตำแหน่ง "คามิ 7" (Kami 7) ซึ่งผู้ชนะการเลือกตั้งในครั้งนั้นคือ จิฮิโระ คาวะคามิ สมาชิกทีมเอ็ม และเป็นสมาชิกรุ่นเดียวกับเธอ

ในวันที่ 7 สิงหาคม 2023 ระหว่างการแสดงที่โรงละครของวง ชิบูยะได้ประกาศจบการศึกษาออกจากเอ็นเอ็มบีโฟร์ตีเอต ถัดมาทางวงได้ประกาศเอ็นเอ็มบีโฟร์ตีเอตซิงเกิลที่ 28 ที่จะวางจำหน่ายในวันที่ 4 ตุลาคมในปีเดียวกัน ชิบูยะได้รับเลือกเป็นเซ็นเตอร์ครั้งแรกและครั้งสุดท้าย และจะเป็นซิงเกิลสุดท้ายของเธอในฐานะสมาชิกเอ็นเอ็มบีโฟร์ตีเอต

ผลงาน

เอ็นเอ็มบีโฟร์ตีเอต
ดูรายชื่อผลงานเพลงของเอ็นเอ็มบีโฟร์ตีเอตเพิ่มเติมที่: รายชื่อผลงานเพลงของเอ็นเอ็มบีโฟร์ตีเอต

ซิงเกิล

อัลบั้ม

เอเคบีโฟร์ตีเอต
ดูรายชื่อผลงานเพลงของเอเคบีโฟร์ตีเอตเพิ่มเติมที่: รายชื่อผลงานของเอเคบีโฟร์ตีเอต

ซิงเกิล

อัลบั้ม

เพลงอื่นๆ
 "Sakasazaka" ในยูนิตย่อย Jankenmin (2016)

การแสดงในโรงละคร

เอ็นเอ็มบีโฟร์ตีเอต
เค็งกีวเซสเตจที่สี่ (Seishun Girls)
 Kinjirareta Futari
 Fushidara na Natsu (ขึ้นแสดงหลังจากที่นารูมิ โคกะ และ ไอกะ นิชิมูระได้รับการเลื่อนขั้นเป็นสมาชิกหลัก)

ทีมบีทูสเตจทีสาม (Saka Agari)
 Mushi no Ballad

ทีมเอ็มสเตจที่หนึ่ง (Idol no Yoake) – REVIVAL
 Kuchi Utsushi no Chocolate

ทีมเอ็มสเตจที่สาม (Dareka no Tameni)
 Shinkirō
 Seifuku ga Jama o Suru

ทีมเอ็นสเตจที่หก (Muchū Raibu)
 Kusaimono Darake

เอเคบีโฟร์ตีเอต
ทีมโฟร์สเตจที่สาม (Idol no Yoake)
 Kataomoi no Taikakusen

ละครโทรทัศน์
 "Cabasuka Gakuen" (キャバすか学園) (2016-2017) รับบท ฮาจิโกะ
 "EPISODE1 Season 1" (第1話 Season1)
 ตอนที่ 11 ละครโรแมนติก "101Kai no Kokuhaku" (101回の告白) (2019) รับบท อูมิ
 ตอนที่ 12 ละครอาญา "Keiji Tachi" (刑事たち) (2019) รับบท นักสืบฮีโร่ 
 "Inomata Susumu to 8-ri no moon'na 〜Watashi no Hajimete Moratte Kudasai〜" (猪又進と8人の喪女〜私の初めてもらってください〜) (2019) รับบท มากิ 
 "Daga, Jōnetsu wa Aru" (だが、情熱はある) (2023) รับบท ฮาริน มารูยามะ

ภาพยนตร์
 "Umibe no Shūkan Taishū" (海辺の週刊大衆) (2018) รับบท ยูกิ

ละครเวที
 "Yoshimoto Shinkigeki x NMB48 Musical 「GREATEST na Emiman」" (吉本新喜劇×NMB48 ミュージカル「ぐれいてすと な 笑まん」) (2022)

มิวสิกวิดีโอ
 "ROUTE 16" - FUNKY MONKEY BΛBY'S (2022)

รายการวิทยุ
 "NMB48 Gakuen ~Kochira Monster Engine gumi~" (NMB48学園〜こちらモンスターエンジン組〜) (2015-2019)
 "OH! MY MORNING 851" (2018-ปัจจุบัน) 
 "Heart Collect NMB♡ supported by Joshin" (ハートコレクトNMB♡ supported by Joshin) (2020-ปัจจุบัน)

รายการพิเศษ
 "Shibuya Nagisa's All Night Nippon 0" (渋谷凪咲のオールナイトニッポン0) (2021)

สตรีมออนไลน์
 พิธีกรรายการ M-1 Fanclub (M-1ファンクラブ) (2017) ออกอากาศทาง GYAO!

หนังสือ

นิตยสาร
 EX Taishū (2015-ปัจจุบัน - สำนักพิมพ์ฟุตาบะฉะ) - NMB48 to Ikutsu! ! Ōsaka Fushigi Hakken Tour
 Kansai Walker (23 มกราคม 2018-ปัจจุบัน - นิตยสาร KADOKAWA) - NMB48 Shibuya Nagisa ga Hakken! #Kawaī Kansai

อ้างอิง

ดูเพิ่ม

แหล่งข้อมูลอื่น

 นางิสะ ชิบูยะ บนเว็บไซต์ทางการของเอ็นเอ็มบีโฟร์ตีเอต

สมาชิกของเอ็นเอ็มบีโฟร์ตีเอต
ไอดอลญี่ปุ่น
นักร้องญี่ปุ่น
บุคคลจากจังหวัดโอซากะ